section_heading: Proračun cilindričnih zavojnih opruga
paragraph_text: Naprezanje na smicanje zbog sile Q<sub>y</sub> = F može se u većini slučajeva kod tog približnog načina proračunavanja zanemariti jer je u usporedbi s torzijskim naprezanjem neznatno. Prema tome žica opruge napregnuta je momentom sile F∙R<sub>m</sub> pretežno na torziju (uvijanje), pa su po tome zavojne opruge, premda su opterećene na tlak ili vlak, i dobile naziv torzijske opruge.